stanford-oval/wikipedia huggingface dataset:
האביב של מיס ברודי (סרט)
תקציר העלילה

אדינבורו, 1932, בית הספר לנערות Marcia Blaine, המחנכת מיס ג'ין ברודי (מגי סמית') הרווקה בת חמישים וחושבת שהיא נמצאת כעת בשיא פריחתה. היא מתמרדת בתוכנית הלימודים הקשוחה של בית הספר מרכזת סביבה ארבע נערות בנות 12 המכונות "קבוצת ברודי": מוניקה (שרלי סטידמן), מרי (ג'יין קאר), ג'ני (דיאן גרייסון) וסנדי (פמלה פרנקלין). מיס ברודי מעבירה לילדות שיעורים הכוללים סיפורים על חיי האהבה שלה, מסעותיה בעולם, אמנות, היסטוריה, לימודים קלאסיים, ופשיזם. מיס ברודי היא מעריצה של בניטו מוסוליני ופרנקו שהשליטו סדר במדינתם. תחת הדרכתה, ארבע הנערות האלה מתחילות להתבלט. היא לוקחת אותן לתיאטרון ולפיקניקים בטבע.
המנהלת, מיס מקיי (סיליה ג'ונסון) מסתייגת משיטות הלימוד של מיס ברודי ומנסה בכל הדרכים לפטר אותה, אבל לברודי יש ותק וקביעות והיא מכריזה בפני תלמידותיה כי מיס מקיי תוכל להיפטר ממנה רק אחרי שתרצח אותה...
שני גברים ממלאים את חייה של ברודי, המורה לאמנות טדי לויד (רוברט סטיבנס) והמורה למוזיקה מר לאות'ר (גורדון ג'קסון). לויד הוא צייר נאה ושרמנטי, נשוי עם שישה ילדים ומנסה לחזר אחרי מיס ברודי, אך היא מסרבת בגלל מצבו המשפחתי. לעומת זאת היא שולחת אליו את ג'ני שתדגמן מולו ואת סנדי שתבלוש אחריה. סנדי מדגמנת בעירום מולו והוא מצייר אותה עם פנים של ברודי. היא מנתקת קשר איתו לאחר שהוא מנסה לנשק אותה.
מר לאות'ר הוא מורה למוזיקה ונגן אורגן בכנסייה. הוא רווק מזדקן ומנסה לשכנע את ברודי להינשא לו, אך היא מתחמקת. במקום זה היא מגיעה לביתו הכפרי בקרמונד בסופי שבוע עם ארבע בנות "קבוצת ברודי". הדבר הוא לצנינים בעיני הכומר שמפטר את מר לאות'ר, אך המנהלת מקיי לא מצליחה לפטר את ברודי. לבסוף מתחתן לאות'ר עם המורה מיס לוקהארט (רונה אנדרסון).
בתקופת מלחמת האזרחים הספרדית תומכת מיס ברודי בפרנקו ומשבחת אותו. אחיה של התלמידה מרי נוסע לספרד להילחם למען הרפובליקנים, ומרי משתכנעת בעזרת דבריה של מיס ברודי לנסוע לספרד לצד פרנקו, אך היא נהרגת שם. מיס ברודי מכריזה עליה בתור גיבורה, אך סנדי לא יכולה לסבול זאת. היא בוגדת בה ומספרת את כל מה שאירע לגברת מקיי שמודיעה למיס ברודי שחבר הנאמנים החליט לפטר אותה משום שהכניסה פוליטיקה לתוכנית הלימודים.
מיס ברודי המומה ולא יודעת מי מהבנות הלשינה עליה. היא חושדת בכולן פרט לסנדי, אך סנדי מתעמתת איתה ומודה שהיא זאת שהלשינה וקורעת את כל המסיכה מפניה של מיס ברודי. לבסוף סנדי עוזבת כשמיס ברודי הולכת אחריה וצורחת:"רוצחת"!
פרסים

מגי סמית' זכתה בפרס אוסקר לשחקנית הטובה ביותר ובפרס באפט"א לשחקנית הטובה ביותר בתפקיד ראשי.
סיליה ג'ונסון זכתה בפרס באפט"א לשחקנית הטובה ביותר בתפקיד משנה.
רוד מקוין זכה בפרס גלובוס הזהב לשיר הנושא הטוב ביותר.
הבמאי רונלד ניים היה מועמד לפרס דקל הזהב בפסטיבל הקולנוע בקאן.
ביאורים

↑  בהפצתו הראשונית בישראל נקרא "העלמה ברודי"
שר הטבעות (טרילוגיית סרטים)

| --- | --- |

הלוגו העברי של סדרת הסרטים
 מבוסס על:  שר הטבעות מאת ג'.ר.ר. טולקין
 בימוי:  פיטר ג'קסון
 הופק בידי:  פיטר ג'קסון 
 תסריט:  פראן וולש 
 שחקנים ראשיים:  אלייז'ה ווד (פרודו בגינס) ליב טיילר (ארוון) קייט בלאנשט (גלדריאל) שון בין (בורומיר) אנדי סירקיס (גולום) כריסטופר לי (סרומן) הוגו ויבינג (אלרונד) אורלנדו בלום (לגולאס) שון אסטין (סמוויז גמג'י) ויגו מורטנסן (ארגורן) איאן מק'קלן (גנדלף) ג'ון ריס-דייוויס (גימלי) 
 מוזיקה:  הווארד שור
 צילום:  אנדרו לסני 
 מדינה:  ניו זילנד ארצות הברית
 חברת הפקה:  ניו ליין סינמה, WingNut Films 
 חברה מפיצה:  ניו ליין סינמה
 הקרנת בכורה:  2001 
 שפת הסרט:  אנגלית
 סוגה:  סרט פנטזיה, סרט פעולה, סרט הרפתקאות, עיבוד קולנועי 
 תקציב:  $281,000,000
 הכנסות:  $2,917,506,956
 סרט הבא:  ההוביט 
 www.lordoftherings.net
 
טרילוגיית סרטי שר הטבעות (באנגלית: The Lord of the Rings Trilogy) היא זיכיון סרטי קולנוע ניו זילנדיים-אמריקאיים מסוגת פנטזיה אפית שוברי קופות שבוימו על ידי פיטר ג'קסון, המבוססים על ספרי הפנטזיה האפית "שר הטבעות" מאת ג'ון רונלד רעואל טולקין. בטרילוגיית הסרטים מככב אנסמבל שחקנים, בהם איאן מקלן, איאן הולם, ויגו מורטנסן, ג'ון ריס-דייוויס, כריסטופר לי, הוגו ויבינג, שון בין, קייט בלאנשט וליב טיילר.
הטרילוגיה זכתה להצלחה קופתית גדולה. שלושת הסרטים זכו ב-17 פרסי אוסקר במצטבר וכן בעשרה פרסי סאטורן. כל סרט יצא בנוסף במהדורה מורחבת ב-DVD כשנה לאחר יציאתו לקולנוע.
זיכיון הסרטים הארץ התיכונה הכולל גם את טרילוגיית סרטי ההוביט מדורג בתוך עשרת המקומות הראשונים ברשימת זיכיונות הסרטים המכניסים ביותר בכל הזמנים, אחרי זיכיונות כמו היקום הקולנועי של מארוול, מלחמת הכוכבים, הארי פוטר וג'יימס בונד.
שלושת סרטי הטרילוגיה הם:
שר הטבעות: אחוות הטבעת (2001)
שר הטבעות: שני הצריחים (2002)
שר הטבעות: שיבת המלך (2003)
תקציר העלילה

בתקופה קדומה חישל סאורון את הטבעת האחת, נשק המאגד בתוכו את הכוח ועמו ניתן להשתלט על העולם. הטבעת נפלה בידי איסילדור נסיך גונדור, שכרת את אצבעו של סאורון עם הטבעת. סאורון נוצח אך רוחו ממשיכה לחיות כל עוד הטבעת קיימת. איסילדור איבד את הטבעת והיא התגלגלה כעבור אלפי שנים לידי בילבו בגינס, הוביט מהפלך.
סדרת סרטי ההרפתקאות מתארת את מסעו של פרודו בגינס, אחיינו של בילבו, בדרכו להשמיד את הטבעת. הדרך היחידה להשמדה היא שרפה באש הר הגזירה, המקום בו חושלה, שנמצא בתוך מורדור, מקום משכנו של סאורון. את מסעו של פרודו מלווה לכל אורכו סם גמג'י, משרתו הנאמן, והוא זוכה לעזרה מהאיסטרי גנדלף.
במקביל, אראגורן היורש האמיתי של כתר גונדור, עובר את מסעו האישי בדרכו לחזור אל כס המלוכה השייך לו.
הפקה

אף על פי שסרטי "שר הטבעות" צולמו בעיקרם בניו זילנד, ההפקה עצמה היא למעשה ניו זילנדית-אמריקאית.
הכנסות הסרטים

| סרט | תאריך יציאה | סכום הכנסות> ארצות הברית | סכום הכנסות> מחוץ לארצות הברית | סכום הכנסות> ברחבי העולם | דירוג בקופות מכל הזמנים> בארצות הברית | דירוג בקופות מכל הזמנים> ברחבי העולם | תקציב | רווחים | מקור |
| --- | --- | --- | --- | --- | --- | --- | --- | --- | --- |
| שר הטבעות: אחוות הטבעת | 19 בדצמבר 2001 | $314,776,170 | $555,985,574 | $870,761,744 | #28 | #22 | $93,000,000 | $777,761,744 |  |
| שר הטבעות: שני הצריחים | 18 בדצמבר 2002 | $341,786,758 | $583,495,746 | $925,282,504 | #17 | #14 | $94,000,000 | $831,283,504 |  |
| שר הטבעות: שיבת המלך | 17 בדצמבר 2003 | $377,027,325 | $742,083,616 | $1,119,110,941 | #13 | #4 | $94,000,000 | $1,025,110,941 |  |
| סה"כ | סה"כ | $1,033,590,253 | $1,881,564,936 | $2,915,155,189 |  |  | $281,000,000 | $2,634,155,189 |  |
ראו גם

סדרת סרטי "ההוביט" - טרילוגיית הספין-אוף של שר הטבעות
הערות שוליים

↑  "The Fellowship of the Ring (2001)". Box Office Mojo. נבדק ב-5 בדצמבר 2009. {{cite web}}:  (עזרה)
↑  "The Two Towers (2002)". Box Office Mojo. נבדק ב-5 בדצמבר 2009. {{cite web}}:  (עזרה)
↑  "The Return of the King (2003)". Box Office Mojo. נבדק ב-5 בדצמבר 2009. {{cite web}}:  (עזרה)
| --- | --- |
בקרת זהויות :  NLI: 987007561535705171  BIBSYS: 3070796  BnF: cb14403455h (data)  GND: 4664651-6  LCCN: sh2004006471  NKC: unn2006375057  VIAF: 3324155105817376320007   WorldCat (עם VIAF): 3324155105817376320007
בנים ואוהבים (סרט, 1960)

| --- | --- |
כרזת הסרט
כרזת הסרט
 מבוסס על:  הרומן "בנים ואוהבים של ד.ה. לורנס
 בימוי:  ג'ק קארדיף 
 הופק בידי:  ג'רי וואלד 
 תסריט:  תומאס קלרק, גווין למברט
 עריכה:  גורדון פילקינטון 
 שחקנים ראשיים:  דין סטוקוול  ונדי הילר טרוור הווארד הת'ר סירס מרי יור
 מוזיקה:  מריו נשימבן
 צילום:  פרדי פרנסיס 
 מדינה:  הממלכה המאוחדת 
 חברת הפקה:  פוקס המאה ה-20 
 חברה מפיצה:  פוקס המאה ה-20, נטפליקס 
 שיטת הפצה:  וידאו על פי דרישה 
 הקרנת בכורה:  מאי 1960
 משך הקרנה:  104 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 תקציב:  805,000 דולר
 הכנסות:  1,500,000 דולר
 פרסים:  פרס אוסקר לסינמטוגרפיה הטובה ביותר, שחור-לבן (פרדי פרנסיס)  מועצת ביקורת הקולנוע האמריקנית: עשרת הסרטים הטובים ביותר  פרס מועצת ביקורת הקולנוע האמריקנית לסרט הטוב ביותר 
 דף הסרט ב־IMDb
 
בנים ואוהבים (באנגלית: Sons and Lovers) הוא סרט קולנוע בריטי בשחור-לבן משנת 1960, עיבוד קולנועי לספר "אבות ובנים" של ד.ה. לורנס משנת 1913.
ב-1981 הפיק ה-BBC סדרת טלוויזיה על הספר עם איילין אטקינס וקארל ג'ונסון בתפקידים הראשיים.
הסרט צולם בנוטינגהאם ובאולפני פינווד בבריטניה. בתפקידים הראשיים - דין סטוקוול, טרוור הווארד, ונדי הילר, מרי יור והת'ר סירס.
נעימת הנושא של הסרט זכתה לפרסם בביצוע תזמרתו של פרסי פיית'.
תקציר העלילה

עיירת הכורים בסטווד נמצאת ליד עיר המחוז נוטינגהאם בבריטניה. רוב תושביה מוצאים את פרנסתם בעבודה במכרה פחם וממשיכים את מסורת משפחתם. וולטר מורל (טרוור הווארד) עבד כל ימיו במכרה. את תסכולו הוא מוציא על שתיית אלכוהול ומכות לאשתו גרטרוד (ונדי הילר). הבן הבכור ויליאם, עזב את הבית ללונדון, הצליח בעבודה, נשא אישה וניצל מהחיים בעיירה. הבן הצעיר המשיך לעבוד עם האב ונהרג בתאונה במכרה.
הבן האמצעי פול (דין סטוקוול) הוא בעל נפש פיוטית וחובב ציור. כשחלק מציוריו הוצגו במוזיאון בנוטינגהאם, מבקר אחד התרשם מהם והציע לו מלגה להשתלמות בציור בלונדון אך לאחר ריב קשה בין הוריו הוא החליט להישאר במקום ולהגן על אמו.
היחסים בין פול ואמו הם הדוקים וכמעט אדיפלים היא דורשת אותו לעצמה ומתנגדת לכל בחורה שהוא יוצא אתה. הוא מתאהב במרים לייברס (הת'ר סירס) שגרה עם אמה בחווה סמוכה לעיירה. אמה של מרים היא אדוקה ושמרנית, מתנגדת ליחסים לפני הנישואים ומחשיבה נישואים רק למטרות רבייה ולא לתאוות בשרים. מרים מושפעת ממנה אך לבסוף מסכימה לקיים יחסים עם פול והוא מסתייג ממנה כי היא עושה זאת רק למענו.
פול מתקבל לעבודה בבית מלאכה לתפירת בגדי נשים. המנהל (דונלד פלזנס) מציג אותו לפני הבחורות המגחכות ומרכלות ומבטו נופל על קלרה דווס (מרי יור) המבוגרת ממנו ופרודה מבעלה בקסטר (קונרד פיליפס) העובד באותו מקום. קלרה היא אישה ליברלית המשתתפת בהפגנות למען זכויות בחירה לנשים. הוא מתחיל במערכת יחסים איתה ושניהם יוצאים לנופש. אמו גרטרוד מתנגדת לקשר הזה כמו לשאר קשריו עם נשים. כשהם חוזרים לנוטינגהאם פוגש בו בקסטר ומכה אותו כדי שיעזוב את אשתו.
לבסוף מחליטה קלרה לחזור לבעלה. אמו של פול גוססת והוא אתה ברגעיה האחרונים כשאביו מתנהג בחוסר אכפתיות.
לאחר ההלוויה הוא נפגש שוב עם מרים שרוצה להתחתן אבל הוא לא מוכן לקבל מרות מאף אחד ומסרב לה.
צוות השחקנים

| שם השחקן/ית | שם הדמות | הערות |
| --- | --- | --- |
| דין סטוקוול | פול מורל |  |
| ונדי הילר | גרטרוד מורל |  |
| טרוור הווארד | וולטר מורל |  |
| הת'ר סירס | מרים לייברס |  |
| מרי יור | קלרה דווס |  |
| ויליאם לוקאס | ויליאם מורל |  |
| קונרד פיליפס | בקסטר דווס |  |
| רוזלי קרצ'לי | גב' לייברס | אמא של מרים |
| דונלד פלזנס | מר פפלוורת' | מנהל חנות |
פרסים

פרדי פרנסיס זכה בפרס אוסקר לצילום הטוב ביותר, שחור-לבן.
הסרט היה מועמד לפרס אוסקר לסרט הטוב ביותר.
טרוור הווארד היה מועמד לפרס אוסקר לשחקן הטוב ביותר.
מרי יור הייתה מועמדת לפרס אוסקר לשחקנית המשנה הטובה ביותר.
ג'ק קארדיף היה מועמד לפרס אוסקר לבמאי הטוב ביותר.
תומאס קלרק וגווין למברט זכו בפרס אוסקר לתסריט המעובד הטוב ביותר.
הסרט היה מועמד לפרס אוסקר לעיצוב ההפקה הטוב ביותר.
ונדי הילר הייתה מועמדת לפרס באפט"א לשחקנית הטובה ביותר בתפקיד ראשי.
הכוכב של לורה (סרט)

| --- | --- |

 בימוי:  Thilo Rothkirch, Kris van Alphen, Piet De Rycker, Alberto Campos 
 מדבבים:  Céline Vogt Maximilian Artajo Martin Reinl בפסקה זו 3 רשומות נוספות שטרם תורגמו 
 מוזיקה:  הנס צימר 
 מדינה:  גרמניה 
 חברה מפיצה:  האחים וורנר 
 שיטת הפצה:  וידאו על פי דרישה 
 הקרנת בכורה:  23 בספטמבר 2004 
 משך הקרנה:  77 דק' 
 שפת הסרט:  גרמנית 
 סוגה:  סרט לכל המשפחה 
 אתר רשמי
 דף הסרט ב־IMDb
 
הכוכב של לורה (בגרמנית: Lauras Stern) הוא סרט הנפשה גרמני משנת 2004, המבוסס על סדרת ספרים בעלת אותו שם מאת קלאוס באומגרט. הסרט הופק ובוים על ידי הבמאים פייט דה ריקר ותילו רות'ריק, והופץ על ידי חברת האחים וורנר. הסרט תורגם ודובב לעברית.
תקציר העלילה

לורה היא ילדה כפרית שעוברת עם משפחתה לגור בעיר הגדולה, למורת רוחה. בלילה הראשון בדירתה החדשה היא רואה כוכב נופל, רצה לחפש אותו ומוצאת אותו בפארק. אחד מקודקודיו של הכוכב נשבר כשפגע בקרקע, ולורה לוקחת אותו לביתה ומחברת את הקודקוד עם פלסטר.
לורה ואחיה הצעיר טומי מגלים שהכוכב הקטן הוא יצור חי עם כוחות קסומים, אך ככל שהזמן עובר והכוכב נשאר בכדור הארץ, הכוכב נחלש והזוהר שלו דוהה. לורה, יחד עם אחיה ועם שכנה מקס, מוצאת בסופו של דבר דרך לשלוח את הכוכב הקטן בחזרה לחלל.
פרסים

"סרט הילדים והנוער הטוב ביותר" בגרמניה לשנת 2005
מקום ראשון בקטגוריית "סרטים או סרטונים מונפשים" בפרס חבר השופטים המבוגרים לשנת 2005 בפסטיבל סרטי הילדים הבין-לאומי בשיקגו (אנ')
הערות שוליים

↑  Lauras Stern • Deutscher Filmpreis, Deutscher Filmpreis (בגרמנית)
↑  "Chicago International Children's Film Festival – Awards List 2005" (PDF). facets.org. נבדק ב-2 באוגוסט 2023. {{cite web}}:  (עזרה)
גורביץ' (אלבום)

גורביץ' הוא אלבום הבכורה של יובל גורביץ'. האלבום יצא בשנת 2003 בהוצאת הלייבל אירסיי של האוזן השלישית. ניגנו בו דודי כהן, עידו גונן, ארז דורי, אורי גת (מתופף להקת מרסדס בנד) ואסף שריג (חבר להקת איפה הילד?), שגם הפיק את האלבום.
העולם על פי גארפ (סרט)

| --- | --- |

עטיפת ה-DVD של הסרט
 מבוסס על:  הרומן "העולם על פי גארפ" מאת ג'ון אירווינג
 בימוי:  ג'ורג' רוי היל
 הופק בידי:  ג'ורג' רוי היל
 תסריט:  סטיב טשיך
 עריכה:  סטפן א. רוטר
 שחקנים ראשיים:  רובין ויליאמס מרי בת' הרט גלן קלוז ג'ון לית'גו מארק סופר אמנדה פלומר יום קרונין ג'ני רייט ג'סיקה טנדי סווזי קורץ
 מוזיקה:  דייוויד שייר
 צילום:  מירוסלב אונדריצ'ק
 מדינה:  ארצות הברית
 חברת הפקה:  האחים וורנר Pan Arts
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  23 ביולי 1982
 משך הקרנה:  136 דקות
 שפת הסרט:  אנגלית
 סוגה:  קומדיה רומנטית סרט דרמה סרט להט"בי
 מקום התרחשות:  ניו ג'רזי 
 תקציב:  17,000,000‏$
 הכנסות:  29,712,172‏$
 הכנסות באתר מוג'ו:   worldaccordingtogarp
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
העולם על פי גארפ (באנגלית: The World According to Garp) הוא סרט דרמה קומית אמריקאי משנת 1982 שהפיק וביים ג'ורג' רוי היל בכיכובו של רובין ויליאמס בתפקיד הראשי. את התסריט כתב סטיב טשיך על פי הרומן "העולם על פי גארפ" מאת ג'ון אירווינג.
על תפקידיהם בסרט זה, ג'ון לית'גו וגלן קלוז היו מועמדים בהתאמה לפרס אוסקר לשחקן המשנה הטוב ביותר ולשחקנית המשנה הטובה ביותר בטקס פרסי אוסקר ה-55.
תקציר העלילה

ט"ס גארפ (רובין ויליאמס) הוא בנה מחוץ למסגרת הנישואין של ג'ני פילדס (גלן קלוז), אישה פמיניסטית שרצתה ילד אבל לא בעל. במהלך שירותה כאחות במהלך מלחמת העולם השנייה, היא פוגשת בתותחן גוסס מחיל האוויר האמריקני, הידוע רק כסמל טכני גארפ ("גארפ" הוא הדבר היחיד שהוא מסוגל לומר). תותחן זה נפגע פגיעת מוח קשה במהלך קרב ולמרות זאת, הוא סובל מזקפה ממושכת. ג'ני אונסת אותו, ונכנסת להיריון. היא קוראת לבנה על שם אביו.
גארפ הבן  גדל, ומתעניין בהיאבקות ובכתיבה בדיונית. הכתיבה של גארפ מושכת את תשומת ליבה של הלן הולם (מרי בת' הרט), בתו של מאמן נבחרת ההיאבקות בבית הספר של גארפ. התעניינותו של גארפ במין מעוררת באימו סקרנות אינטלקטואלית, בעודה חסרת עניין בניסיון מעשי שלה עצמה בתחום זה. היא מראיינת פרוצה, ומציעה לשכור את שירותה עבור גארפ. בהמשך, ג'ני מחליטה לכתוב ספר על תצפיותיה של התאווה ומיניות האדם.
סיפרה הוא אוטוביוגרפיה חלקית, המכונה "Sexual Suspect" ("חשודה מינית"), שהופך בן לילה לסנסציה. ג'ני הופכת לאייקון פמיניסטי. היא משתמשת בהכנסות מהספר שלה להפיכת בית הוריה למקלט לנשים מוכות. בינתיים, הרומן הראשון של גארפ מתפרסם, מה שמרשים את הלן. גארפ והלן נישאים, ונולדים להם שני בנים: דאנקן ווולט. גארפ הופך להיות הורה מסור וסופר בדיוני מצליח, בעוד הלן הופכת למרצה בקולג'.
גארפ מבקר תכופות את אמו במקלט לנשים שהקימה, ופוגש שם ברוברטה מאלדון (ג'ון לית'גו), אישה טרנסג'נדרית, לשעבר שחקן הפוטבול האמריקאי רוברט מאלדון. כמו כן, גארפ נחשף לסיפור חייה של אלן ג'יימס (אמנדה פלומר), אישה שבגיל 11 נאנסה, ושני התוקפים שלה כרתו את לשונה, על מנת שלא תעיד נגדם. חלק מהנשים במקלט משתייכות לקבוצת נשים המכונות "אלן ג'יימסיות", אשר מרצונן חתכו את לשונן, לאות סולידריות עם אלן ג'יימס. גארפ מזועזע ממעשיהן של הנשים, ומגלה כי הן אף קיבלו מכתב מאלן ג'יימס, שביקשה שיפסיקו, אך הן ערכו הצבעה והחליטו להמשיך.
גארפ מגלה כי הלן בוגדת בו עם מייקל מילטון (מארק סופר), אחד מתלמידיה, וכאשר הוא ממהר הביתה, כששני ילדיו במושב האחורי, הוא עושה תאונת דרכים - רכבו מתנגש במכוניתו של מייקל, העומדת בחניית ביתם, בעוד הלן נמצאת עם מייקל ברכבו, מבצעת בו מין אוראלי. כתוצאה מכך, וולט נהרג ודאנקן מאבד עין אחת. גארפ, בעזרת אמו, לומד לסלוח לעצמו ולאשתו. בני הזוג מתפייסים ומביאים לעולם בת, וקוראים לה ג'ני על שם סבתה.
ג'ני מקבלת איומים על חייה בגלל הספר שלה והמקלט שפתחה. גארפ כותב ספר על חייה של אלן ג'יימס, שבו הוא מותח ביקורת חריפה על הג'יימסיות. הספר הופך למוצלח ונחשב, וגארפ מתחיל לקבל גם הוא איומים על חייו.
ג'ני מגיעה לנאום בעצרת פוליטית, ומתנקש קנאי אנטי-פמיניסטי יורה והורג אותה. הנשים מהמקלט של ג'ני עורכות אזכרה לזכרה, אך אוסרות על כל הגברים להשתתף. רוברטה מבריחה את גארפ אל תוך האזכרה, כשהוא לבוש כאישה, אך פו (ברנדה קארין), ג'יימסיאנית שבצעירותה הייתה בת-כיתתו של גארפ, מזהה אותו. מהומה פורצת, וגארפ מוצא עצמו בסכנת חיים, עד אשר אישה שאינו מכיר מובילה אותו החוצה ומכניסה אותו אל תוך מונית. גארפ מגלה כי אישה זו היא אלן ג'יימס, שמכירה לו תודה על הספר שכתב עליה.
גארפ מוצא עבודה בבית הספר הישן שלו בתור מאמן היאבקות. יום אחד במהלך אימון, פו נכנסת לאולם ההתעמלות ויורה בו מטווח קצר באקדח. גארפ מפונה במסוק יחד עם הלן. הוא נזכר בתקופת ינקותו, כשאמו הייתה משליכה אותו מעלה ותופסת אותו מהאוויר. שיר הסיום שנשמע ברקע מרמז שגארפ לא שרד את הירי.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| רובין ויליאמס | ט"ס גארפ | סופר אמריקאי |
| ג'יימס "ג'יי בי" מק'קול | ט"ס גארפ | גארפ הצעיר |
| מרי בת' הרט | הלן הולם | אשתו של גארפ |
| גלן קלוז | ג'ני פילדס | אמו של גארפ, אחות, רווקה ואם חד-הורית |
| ג'ון לית'גו | רוברטה מולדון | אשה טרנסג'נדרית, לשעבר שחקן פוטבול אמריקאי |
| יום קרונין | מר פילדס | אבא של ג'ני, סבא של גארפ |
| ג'סיקה טנדי | גב' פילדס | אמא של ג'ני, סבתא של גארפ |
| סווזי קורץ |  | זונה |
| פיטר מיכאל גטס | ג'ון וולף |  |
| מארק סופר | מייקל מילטון | תלמיד של הלן |
| וורן ברלינגר | סטו פרסי |  |
| ברנדון מגרט | ארני הולם | אבא של הלן, מאמן נבחרת היאבקות |
| אמנדה פלומר | אלן ג'יימס |  |
| ג'ני רייט | קושי | בת-כיתה של גארפ |
| ברנדה קארין | פו | בת-כיתה של גארפ |
| ג'ון אירווינג (הופעת קמאו) | שופט היאבקות |  |
תגובות וביקורות

באתר האינטרנט Rotten Tomatoes לסרט ציון של 80% המבוסס על ביקורת של 15 מבקרים, נכון לאוקטובר 2011.‏
רוג'ר איברט, מבקר קולנוע של השיקגו סאן-טיימס, העניק לסרט שלושה כוכבים מתוך ארבעה, שכן מצא את הסרט "מבדר, אבל לא מרגש" ו- "פירוש מחושב לרומן", תוך התחשבות בכך שהסרט "נכתב היטב" אם כי הוא "אכזרי, מעצבן וזחוח". עוד כתב:
חשבתי שהמשחק היה לא קונבנציונלי ומרתק (בעיקר על ידי ויליאמס, על ידי גלן קלוז בתפקיד אמו, ועל ידי ג'ון לית'גו בתפקיד טרנסקסואל). חשבתי שהצגת האירועים על ידי הבמאי ג'ורג' רוי היל הייתה מעניינת ומרשימה. אבל כשהסרט נגמר, התגובה המיידית שלי לא הייתה כלל מה שהיא הייתה צריך להיות. כל מה שיכולתי לשאול את עצמי היה: מה לכל הרוחות זה היה?
ג'נט מסלין מהניו יורק טיימס כתבה כי "הסרט הוא עיבוד הוגן מאוד של הרומן של מר אירווינג, עם עוצמות וחולשות דומות, אם הרומן היה הרפתקני ובעל ערך, כך גם הסרט - אם כי היעדר ההתייחסות העצמית של הספר לעצמו, עוזר לסרט להיות הרבה יותר קליל". "
מבקרת הקולנוע פאולין קאל כתבה: "אין שום תחושה של אמת בספר או בסרט", וכי "נדמה שעיבוד זה, הנאמן למקור, אינו יותר (וגם לא פחות) מפנטזיית סירוס".
הערות שוליים

↑  "The World According to Garp". Rotten Tomatoes. נבדק ב-2011-10-03.
↑  Ebert, Roger (1 בינואר 1982). "The World According to Garp". Chicago Sun-Times. נבדק ב-3 באוקטובר 2011. {{cite web}}:  (עזרה)
↑  Maslin, Janet (23 ביולי 1982). "The World According to Garp (1982)". New York Times. נבדק ב-26 במאי 2012. {{cite news}}:  (עזרה)
↑  Kael, Pauline (1984). "Neutered". Taking It All In. Holt, Rinehart, and Winston. pp. 376–381. ISBN 0-03-069361-6.
| --- | --- |
בקרת זהויות :  NLI: 987012438573105171
ההוביט: מסע בלתי צפוי

| --- | --- |

כרזת הסרט בארצות הברית
 מבוסס על:  ספרו של ג'. ר. ר. טולקין "ההוביט"
 בימוי:  פיטר ג'קסון
 הופק בידי:  פיטר ג'קסון   פראן וולש   קארולין קאנינגאהם
 תסריט:  פראן וולש   פיליפה בוינס   גיירמו דל טורו   פיטר ג'קסון   לפי ספרו של: ג'. ר. ר. טולקין
 עריכה:  ג'אבז אולסן
 שחקנים ראשיים:  מרטין פרימן   ריצ'רד ארמיטאג'   איאן מקלן   אנדי סירקיס   לי פייס   ג'יימס נסביט   הוגו ויבינג   כריסטופר לי   קייט בלאנשט   אלייז'ה ווד   בנדיקט קמברבאץ'
 מוזיקה:  הווארד שור
 צילום:  אנדרו לסני
 מדינה:  ניו זילנד   ארצות הברית
 חברת הפקה:  ניו ליין סינמה   MGM
 חברה מפיצה:  האחים וורנר ניו ליין סינמה סרטי WingNut  MGM
 שיטת הפצה:  וידאו על פי דרישה 
 הקרנת בכורה:  28 בנובמבר 2012 (ניו זילנד) 12 בדצמבר 2012 (ישראל)
 משך הקרנה:  169 דקות (גרסה קולנועית) 182 דקות (גרסה מורחבת)
 שפת הסרט:  ארצות הברית אנגלית סינדארין הלשון השחורה
 סוגה:  סרט פנטזיה, סרט פעולה, סרט אפי, סרט חיפוש מטמון, סרט הרפתקאות, סרט המבוסס על יצירה ספרותית 
 תקציב:  כ־180 מיליון דולר
 הכנסות:  1.021 מיליארד דולר
 הכנסות באתר מוג'ו:   hobbit
 פרסים:  הועמד לאוסקר בקטגוריות האיפור ועיצוב התלבושות
 סרט קודם:  שר הטבעות: שיבת המלך
 סרט הבא:  ההוביט: מפלתו של סמאוג
 www.thehobbit.com
 דף הסרט ב־IMDb
 
ההוביט: מסע בלתי צפוי (באנגלית: The Hobbit: An Unexpected Journey) הוא סרט קולנוע ניו זילנדי־אמריקאי־בריטי מסוגת הפנטזיה האפית שהפך לשובר קופות והראשון בטרילוגיית סרטי הפנטזיה מאת פיטר ג'קסון על פי ספרו של ג'. ר. ר. טולקין, "ההוביט" (1937). לסרט נעשו שני סרטי המשך (מפלתו של סמאוג וקרב חמשת הצבאות) והוא מהווה פריקוול לסדרת סרטי שר הטבעות. שם הסרט נוטל את השראתו משמו של הפרק הראשון בספר "ההוביט", שנקרא "מסיבה בלתי צפויה". בסרט מככב מרטין פרימן כבילבו בגינס ואנסמבל שחקנים שעבדו יחד גם בטרילוגיית סרטי "שר הטבעות". הסרט יצא לאקרנים בדצמבר 2012, והיה לסרט הקולנוע המכניס ביותר לחודש דצמבר והסרט הרביעי המכניס ביותר לשנת 2012 וממוקם ברשימת שוברי הקופות של כל הזמנים במקום ה־18. הסרט מהווה עיבוד לשבעת הפרקים הראשונים בספר "ההוביט", לרבות חלק ניכר מהפרק "על עם דורין" בנספחים לשיבת המלך.
אף שהסרט היה מוצלח מבחינה קופתית והכניס סכום נאה של מיליארד דולר (יותר מאשר הכניסו אחוות הטבעת, שני צריחים בטרילוגיית שר הטבעות), הסרט לא זכה באף פרס אוסקר, אף שהיה מועמד בקטגוריות האיפור ועיצוב התלבושות.
תקציר

הסרט מביא את הסיפורים שקדמו לסרטי "שר הטבעות" ובמרכזו ההוביט בילבו בגינס היוצא להרפתקה בלתי צפויה ומרהיבה עם הקוסם גנדאלף האפור וחבורת גמדים לוחמניים וקשוחים בהנהגתו של תורין צינת־אלון.
הפצה > שיווק

הקדימון הראשון לסרט "ההוביט: מסע בלתי צפוי", יצא עוד לפני שיצא סרטו של ג'קסון כמפיק, "הרפתקאותיו של טינטין", בארצות הברית, ב־21 בדצמבר 2011. ג'קסון, יחד עם צוות שחקנים מהסרט הופיעו בפסטיבל קומיקון שנערך בסן דייגו ב־2012 והציגו 12 דקות מתוך הסרט.
ג'קסון השתמש בסגנון צילום הכולל קצב התחלפות הכפול מ־FPS 24 (שהוא התקן הנהוג בצילום סרטים), צילום של 48 פריימים של מסך בשנייה אחת. קצב זה נחשב המהיר ביותר בקולנוע, וזכה על ידי המבקרים לביקורות מעורבות, כשלטענת אולפני ניו ליין סינמה, סגנון הצילום יוצר תנועה חלקה מאי פעם. כמה חודשים לפני יציאת הסרט לאקרנים, יצא קדימון מלא לסרט.
לקראת הבכורה העולמית של הסרט, חברת התעופה הלאומית של ניו זילנד, אייר ניו זילנד, השיקה מטוס שגופו עוצב בהשראת הסרט. הבכורה העולמית של הסרט נערכה ב־28 בנובמבר 2012 בוולינגטון, בירת ניו זילנד. כשהסרט יצא לבכורה קולנועית בשבוע הראשון של חודש דצמבר וכבר בסוף השבוע הראשון לצאתו לאקרנים, הסרט הכניס 37 מיליון דולר, והפך לסרט הקולנוע המכניס ביותר של חודש דצמבר והיה להצלחה מסחרית כשגרף 95 מיליון דולר בהקרנות מסחריות ברחבי העולם.
הסרט יצא להקרנת בכורה בסין ב־23 בפברואר 2013 וגרף כ־30 מיליון דולר והמשיך לצבור סכומים נאים בשבועות שלאחר מכן, מה שהכניס לו סכום כולל של מיליארד דולר מאז צאתו להקרנת בכורה בלעדית בניו זילנד.
הפצה > מדיה ביתית

אולפני האחים וורנר, הוציאו בלו־ריי, בלו־ריי 3D ו־DVD של הגרסה הקולנועית של הסרט ב־19 במרץ 2013 שמכילה את תשעת סרטי ההפקה והצילומים מאחורי הקלעים, שצילם פיטר ג'קסון במהלך תהליכי ההפקה של הסרט. גרסה מורחבת לסרט "ההוביט: מסע בלתי צפוי" בבלו־ריי, בבלו־ריי 3D וב־DVD, יצאה ב־5 בנובמבר 2013, גרסה שכוללת 13 דקות צילום נוספות בסרט. הסרט היה נגיש להורדה פיראטית החל מה־1 בינואר 2013, בגרסת DVDScreen, מה שהפחית את קצב ההכנסות במידה משמעותית. העותק שהועלה לאינטרנט, הועלה כחודש בלבד לאחר עליית הסרט לאקרנים, מה שהופך אותו לסרט הראשון שהודלף לרשת בשנת 2013.